CELEX: 62016CN0378
Language: lv
Date: 2016-07-07 00:00:00
Title: Lieta C-378/16 P: Apelācijas sūdzība, ko par Vispārējās tiesas (devītā palāta) 2016. gada 21. aprīļa rīkojumu lietā T-539/13 Inclusion Alliance for Europe/Komisija 2016. gada 7. jūlijā iesniedza Inclusion Alliance for Europe GEIE

5.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 326/17
            
         Apelācijas sūdzība, ko par Vispārējās tiesas (devītā palāta) 2016. gada 21. aprīļa rīkojumu lietā T-539/13 Inclusion Alliance for Europe/Komisija 2016. gada 7. jūlijā iesniedza Inclusion Alliance for Europe GEIE
   
   (Lieta C-378/16 P)
   (2016/C 326/29)
   Tiesvedības valoda – itāļu
   
      Lietas dalībnieki
   
   
      Apelācijas sūdzības iesniedzēja: Inclusion Alliance for Europe GEIE (pārstāvis – S. Famiani, advokāts)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt pārsūdzēto rīkojumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   2013. gada jūlija lēmumā Eiropas Komisija pieprasīja Inclusion Alliance for Europe samaksāt naudas summu EUR 212 411,89 par projektiem Nr. 224482 (MARE), Nr. 216820 (SENIOR) un Nr. 225010 (ECRN). Inclusion Alliance for Europe cēla prasību par šā lēmuma atcelšanu Vispārējā tiesa, kura lietu izsprieda ar rīkojumu, kas izdots saskaņā ar Vispārējās tiesas Reglamenta 126. pantu.
   
      Inclusion Alliance for Europe lūdz pilnībā atcelt pārsūdzēto rīkojumu šādu iemeslu dēļ.
   Pārsūdzētajā rīkojumā, vērtējot prasību par Komisijas lēmumu, neesot ņemti vērā un piemēroti vispārējie Savienības tiesību principi.
   Vispārējā tiesa esot kļūdaini uzskatījusi replikas rakstā izklāstītos argumentus par pirmoreiz iesniegtiem, lai gan patiesībā ar tiem esot paskaidroti sākotnējā prasības pieteikumā jau izklāstītie pamati un argumenti, un tāpēc neesot izdarīts Vispārējās tiesas Reglamenta 44. panta 1. punkta pārkāpums.
   Par iebildumiem jautājumā par revīzijas procedūrā piemērojamajiem Kopienu tiesību principiem Vispārējā tiesa esot sniegusi nepietiekamu pamatojumu, vai arī vispār to neesot sniegusi, kļūdaini šo lietu atkārtoti saistot ar līgumsaistību interpretāciju/pārkāpumu tā vietā, lai ņemtu vērā, ka ir pārkāpti vispārējie Savienības tiesību principi.
   Pārsūdzētajā rīkojumā neesot ņemti vērā un piemēroti vispārējie Savienības tiesību principi saistībā ar prasījumiem, kas pret Komisiju celti par nepamatotu iedzīvošanos un zaudējumu atlīdzību.